Gravats de Goya al Castell d'Alaquàs
08/11/2004 19:06:00

# Gravats de Goya al Castell d'Alaquàs

*   08/11/2004 19:06:00
*   [Imprimir](#)
*   Compartir
*    https://www.alaquas.org/documento.asp?id\_do=9462

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9462%2F1&title=Ajuntament%20d%27Alaqu%C3%A0s.%20Prensa.Gravats%20de%20Goya%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9462/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9462/9462_Form_4.jpg)](https://www.alaquas.org/ficheros/documentos/2004/2/9462/9462_Form_10.jpg "<a href='https://www.alaquas.org/ficheros/documentos/2004/2/9462/9462_Form_10.jpg' target=_blank><i class='fa fa-external-link' aria-hidden='true'></i>.Gravats de Goya al Castell d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9462&idioma=1&autotraduce=0)

Es poden contemplar obres de les col·leccions de gravat Els Capritxos i Els Desastres de la Guerra

La Sala La Nova del Castell d'Alaquàs acull fins al dia 9 de gener una nova exposició organitzada per l'Ajuntament d'Alaquàs i la CAM - Obra Social on es poden contemplar els millors treballs artístics de Francisco de Goya. Sota el títol Gravats: Capritxos i Desastres, el monument històric acull de nou una de les exposicions més emblemàtiques dins del panorama cultural nacional. La inauguració va tindre lloc el passat 28 d'octubre.

En aquesta mostra es podran veure les millors obres de dues de les col·leccions d'aquest artista aragonés, considerat com un dels més grans artistes i un dels més genials gravadors de tots els temps.

Els Capritxos és la primera de les seues col·leccions de gravat i l'única que va editar-se amb la seua pròpia supervisió. Està composta per 80 làmines totalment innovadores per la barreja de les tècniques de l'aiguafort i l'aiguatinta, obtenint així uns materials inconfusibles que presidiran ja tota la producció gràfica. En aquesta es dóna una panoràmica satiritzant de la cort, l'exèrcit i fins i tot de la mateixa església. Es riu descaradament i amb sinceritat de la hipocresia, la ignorància i la corrupció de les classes dominants. La sèrie es completa amb imatges de bruixeria.

La següent gran col·lecció de gravats de Goya, Els Desastres de la Guerra, no va veure la llum fins al 1863. Són escenes directament relacionades amb la guerra, junt a altres produïdes després de la batalla, en què s'observen els desvariejaments de la reacció absolutista de Fernando VII.

Aquesta exposició es podrà contemplar al Castell fins al 9 de gener de 2005 en l'horari del monument: de dilluns a dissabtes de 10 a 14 hores i de 17 a 21 hores i els diumenges de 10 a 14 hores.